b'\n_START_ARTICLE_\nKukharenko\xc3\xafta-(La)\n_START_SECTION_\nCaracter\xc3\xadstiques\n_START_PARAGRAPH_\nLa kukharenko\xc3\xafta-(La) \xc3\xa9s un carbonat de f\xc3\xb3rmula qu\xc3\xadmica Ba\xe2\x82\x82(La,Ce,Th)(CO\xe2\x82\x83)\xe2\x82\x83F. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2002. Cristal\xc2\xb7litza en el sistema monocl\xc3\xadnic. Es troba en forma de flocs de cristalls laminars o prism\xc3\xa0tics aciculars de 0,5 mil\xc2\xb7l\xc3\xadmetres. La seva duresa a l\'escala de Mohs \xc3\xa9s 4._NEWLINE_Segons la classificaci\xc3\xb3 de Nickel-Strunz, la kukharenko\xc3\xafta-(La) pertany a "05.BD: Carbonats amb anions addicionals, sense H\xe2\x82\x82O, amb elements de terres rares (REE)" juntament amb els seg\xc3\xbcents minerals: cordilita-(Ce), lukechangita-(Ce), zhonghuacerita-(Ce), kukharenko\xc3\xafta-(Ce), ceba\xc3\xafta-(Ce), ceba\xc3\xafta-(Nd), arisita-(Ce), arisita-(La), bastn\xc3\xa4sita-(Ce), bastn\xc3\xa4sita-(La), bastn\xc3\xa4sita-(Y), hidroxilbastn\xc3\xa4sita-(Ce), hidroxilbastn\xc3\xa4sita-(Nd), hidroxilbastn\xc3\xa4sita-(La), parisita-(Ce), parisita-(Nd), r\xc3\xb6ntgenita-(Ce), sinquisita-(Ce), sinquisita-(Nd), sinquisita-(Y), thorbastn\xc3\xa4sita, bastn\xc3\xa4sita-(Nd), horvathita-(Y), qaqarssukita-(Ce) i huangho\xc3\xafta-(Ce).\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina d\'apatita de Kirovskii, al mont Kukisvumchorr, Mass\xc3\xads de Jibiny (Pen\xc3\xadnsula de Kola, Prov\xc3\xadncia de M\xc3\xbarmansk, R\xc3\xbassia), l\'\xc3\xbanic indret on ha estat descrita. Sol trobar-se associada a altres minerals com: sinquisita-(Ce), estroncianita, pirita, nenadkevichita, microclina, hilairita, donnayita-(Y), cataplei\xc3\xafta, calcita i albita.'